Жү Жяньхуа

Жү Жяньхуа (; 1963 оны 5 сарын 29-нд төрсөн) нь Хятадын өндрийн харайгч юм.

Тэрээр 1983 оны анхны дэлхийн АШТ-ээс хүрэл медаль хүртсэнээс гадна 1984 оны зуны олимпоос мөн хүрэл медаль зүүж, олимпын наадмаас медаль хүртсэн Хятадын анхны эрэгтэй тамирчин болон түүхэнд үлджээ.

1960 оны зуны олимпод Бүгд Найрамдах Хятад Улсыг төлөөлөн оролцсон Ян Чуань-кваныг эс тооцвол Жү нь олимпоос медаль хүртсэн Хятадын хоёрхон эрэгтэй тамирчны нэг (нөгөө нь Афин 2004 олимпын 110 метрийн халхалттай гүйлтийн аварга Лю Шян) юм.

Азидаа өндрийн харайлтаар тасархай амжилт үзүүлж байсан тэрээр 1981 онд Азийн аварга болохдоо ААШТ-ий дээд амжилтыг 15 сантиметрээр ахиулсан бол 1982 оны Азийн наадамд аваргалахдаа 2.33 м дээгүүр харайж, Азийн наадмын өмнөх дээд амжилтыг 12 см-ээр ахиулжээ. Энэ дээд амжилт нь өнөөг хүртэл эвдэгдээгүй байгаа төдийгүй Азийн наадамд 2.27 м-ээс өндрийг давсан тамирчин өөр байхгүй байгаа юм. Жү 1986 оны Азийн наадамд аварга цолоо хамгаалсан.

1983 оны 6 сарын 11-нд Жү 2.37 метрийг давж, дэлхийн дээд амжилт тогтоов. 1984 оны 6 сарын 10-нд түүнийгээ 2.38, 2.39 метр болгон ахиулсан бөгөөд уг амжилтыг нь 1985 оны 8 сарын 11-нд Рудольф Поварницын 1 см-ээр ахиулах хүртэл хадгалагджээ. Түүний тогтооосон 2.39 м-ийн амжилт нь хөнгөн атлетикийн олимпын төрлүүд дотроос хамгийн удаан хадгалагдаж буй Азийн дээд амжилт аж.

Эх сурвалж

sports-reference.com

Ангилал:Хятадын өндрийн харайгч
Ангилал:Хятадын олимпын хүрэл медальтан
Ангилал:Хятадын олимпын оролцогч
Ангилал:1984 оны зуны олимпод оролцогч
Ангилал:1988 оны зуны олимпод оролцогч
Ангилал:Өндрийн харайлтын азийн аварга
Ангилал:Хятадууд
Ангилал:1963 онд төрсөн